El Consell de la Infància lliura el manifest de la VIII Trobada de Ciutats Amigues de la Infància
01 agost 2024

## El Consell de la Infància lliura el manifest de la VIII Trobada de Ciutats Amigues de la Infància01 agost 2024Última actualització: 01 agost 2024

![](../gestion/img/194faf7a8b343dcebe14339ae533e44dc250bf08574999d3c0e9e46cba826524.jpg)  
  

L’**alcalde de Gandia, José Manuel Prieto**, ha rebut aquest matí els **representants del Consell municipal de la Infància**, els quals han acudit al despatx d’Alcaldia acompanyats de la **regidora d’Infància, Esther Sapena**, per tal de lliurar-li el manifest realitzat en la **huitena trobada de Consells de Participació Infantil i Adolescent de Ciutats Amigues de la Infància de la província de València**, impulsat per UNICEF, que va tenir lloc l’1 de juny passat a la Pobla de Farnals.

  
El document aborda temes crucials per al benestar i desenvolupament de la infància i l’adolescència recollint les preocupacions i aspiracions dels participants. El dret al joc, com a element essencial per al desenvolupament i felicitat de la infància; la no discriminació, promovent la igualtat d'oportunitats per a tots; el bon tracte, destacant la importància d'un entorn segur i respectuós; i la crisi climàtica, subratllant la urgència d'accions per a protegir el medi ambient, són pilars fonamentals del manifest que ara es posa en mans de l'Ajuntament de Gandia.

  
L'alcalde ha expressat la seua gratitud per la visita i ha elogiat l'esforç i dedicació plasmats en el manifest: _"És fonamental escoltar les vostres veus i considerar les vostres propostes per a construir una societat més justa i inclusiva”_.

  
D’igual manera, Esther Sapena, ha mostrat el seu suport i ha ressaltat la importància de la participació activa de la infància en la configuració de la ciutat: _"El treball realitzat per aquests xiquets i xiquetes és una mostra clara del seu compromís i sensibilitat cap a la reivindicació dels drets de la infància"_.

[Twittear](https://twitter.com/share)